13/02/2015 | Administración LocalMunicipal
Pontedeume
Exposición pública e periodo de cobro do padrón da taxa polo suministro de auga potable, rede de saneamento e depuración de augas residuais, cuarto trimestre 2014

Con data 2 de febreiro de dous mil quince, o Sr. Alcalde-Presidente do Concello de Pntedeume, resolveu o seguinte: <<Decreto: 42 Fecha decreto: 02/02/2015 Texto fecha decreto: dous de febreiro de dous mil quince Descripción decreto: CUARTO TRIMESTRE DE 2014, TAXA POLO SUMINISTRO DE AUGA POTABLE, REDE DE SANEAMENTO E DEPURACIÓN DE AUGAS RESIDUAIS. DON GABRIEL TORRENTE PIÑEIRO ALCALDE-PRESIDENTE DO CONCELLO DE PONTEDEUME, (A CORUÑA). Vista a Resolución Nº 705 do 11/07/2011 de delegación de atribucións na Xunta de Goberno Local. Visto o padrón das taxas polo subministro de auga potable, rede de saneamento e depuración de augas residuais correspondente ao cuarto trimestre do ano 2014, para non alterar o período normal de cobramento, por avocación de funcións ó abeiro do artigo 14 da Lei 30/1992, de 26 de novembro, reguladora do réxime xurídico das administracións públicas e do procedemento administrativo común, POLO PRESENTE RESOLVO: PRIMEIRO.- Aprobar o padrón das taxas de subministro de auga potable, saneamento e depuración correspondente ao cuarto trimestre de 2014 e as liquidacións resultantes deste, cos seguintes datos: M 3 facturados: 245.769 Padrón: 100.528,55.- euros, IVE excluido M 3 facturados: 178.995 Padrón: 24.445,77.- euros, IVE excluido M 3 facturados: 158.384 Padrón: 38.117,75.- euros, IVE excluido SEGUNDO.- Expoñer ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra as liquidacións incorporadas ó padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.- O prazo de cobramento en período voluntario abranguerá dende o día 15 de febreiro ao 15 de abril de 2015. O pagamento farase efectivo nas oficinas da empresa VIAQUA, Gestión Integral de Augas de Galicia S. A. U. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. QUINTO.- Dar conta do presente decreto á Xunta de Goberno Local na vindeira sesión que ésta celebre. Pontedeume, dous de febreiro de dous mil quince O ALCALDE; Dou fe: Asdo.- Gabriel Torrente Piñeiro>> A SECRETARIA; Pontedeume, 2 de febreiro de 2015 O ALCALDE. Asdo. Gabriel Torrente Piñeiro.